Diari Oficial de la Generalitat Valenciana


Sumari del DOGV 8828, del 05-06-2020 (2020/3993)

RESOLUCIÓ de 28 de maig de 2020 de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, pel compromís d'aportació addicional de fons del Ministeri de Transports, Mobilitat i Agenda Urbana, per import de 7.500.000 euros. (Exp.70.171.94-891).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3993


Data del document
:   28-05-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic
    * cura d'infermeria
    * salut pública
    * política bancària
    * cura de la salut
    * legislació
    * Tresor
    * malaltia infecciosa
    * epidèmia
    * estat d'emergència
    * control del crèdit
    * política creditícia

RESOLUCIÓ de 28 de maig de 2020 de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, pel compromís d'aportació addicional de fons del Ministeri de Transports, Mobilitat i Agenda Urbana, per import de 7.500.000 euros. (Exp.45.899.68-470). [2020/3993]  
Com a conseqüència de l'emergència de salut pública ocasionada pel Covid-19, el Govern d'Espanya va declarar l'estat d'alarma en tot el territori nacional mitjançant el Reial decret 463/2020, de 14 de març. L'impacte que està tenint esta situació d'excepcionalitat obliga les administracions públiques, en l'àmbit de les seues competències, a adoptar amb la màxima celeritat aquelles mesures tendents a pal·liar els efectes que està patint la nostra societat.  
Davant esta situació d'emergència de salut pública, el Govern d'Espanya ha anat adoptant diverses mesures urgents de suport als ciutadans, especialment als més vulnerables, entre elles, el Reial decret 11/2020, de 31 de març, pel qual s'adopten mesures urgents complementàries en l'àmbit social i econòmic per a fer front al Covid-19, que autoritza el Ministeri de Transports, Mobilitat i Agenda Urbana a disposar de 100 milions d'euros a càrrec del Fons de Contingència, amb la finalitat d'incrementar el crèdit destinat al Pla estatal d'habitatge 2018-2021, dels quals corresponen a la Comunitat Valenciana 70.882.623 euros, el 11,40 % d'aquests, d'acord amb la Conferència Sectorial d'Habitatge, Urbanisme i Sòl.  
En compliment de l'esmentat Reial decret llei, es publica l'Ordre Ministerial TMA/336/2020, de 9 d'abril, per la qual s'incorporen, substitueixen i modifiquen els programes d'ajudes al Pla estatal d'habitatge 2018-2021, i s'estableixen els criteris d'aplicació d'ajudes al lloguer per als qui tinguen problemes transitoris en el pagament d'aquest, en els supòsits de vulnerabilitat econòmica i social sobrevinguda.  
En virtut del que es disposa en l'Ordre 336/2020, i en el conveni de col·laboració subscrit entre el Ministeri de Foment i la Comunitat Valenciana en data 1 d'agost de 2018, per a l'execució del Pla estatal d'habitatge 2018-2021, pel qual s'estableixen les pautes de col·laboració per a garantir l'execució del Pla d'habitatge, és procedent que la Comunitat Valenciana faça efectiva la posada en marxa en el seu respectiu àmbit territorial dels programes d'ajudes esmentats i, per esta raó, el Consell, entre altres mesures, mitjançant el Decret 52/2020 ha aprovat, de conformitat amb l'article 168.1.C) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les bases reguladores i el procediment per a la concessió directa d'ajudes per al lloguer a les persones arrendatàries d'habitatge habitual que, com a conseqüència de l'impacte econòmic i social del Covid-19, tinguen problemes transitoris per a atendre el pagament parcial o total del lloguer i encaixen en els supòsits de vulnerabilitat econòmica i social sobrevinguda que es defineixen en el decret esmentat, per a això es destinen 7.500.000 euros dels fons assignats pel ministeri.  
  
Per tot això, la Vicepresidència Segona i Conselleria d'Habitatge i Arquitectura Bioclimàtica proposa generar crèdit en el capítol 4 del programa 431.40, Emergència habitacional i funció social, per import de 7.500.000 euros, que implica la inclusió d'una nova línia de concessió directa denominada «Ajudes per a contribuir a minimitzar l'impacte econòmic i social del Covid-19 en els lloguers d'habitatge habitual.», per l'import esmentat, de conformitat amb el ja esmentat Decret 52/2020, del Consell, de 24 d'abril.  
A este efecte i en virtut del que es disposa en els articles 50 i 168.1 c) de la Llei 1/2015, d'hisenda pública, sector públic instrumental i subvencions i en els articles 21 i 24 de la Llei 10/2019, de pressupostos de la Generalitat per a l'exercici 2020, la Conselleria d'Hisenda i Model Econòmic adopta la següent resolució:  
  
Primer  
Autoritzar un augment en el pressupost d'ingressos, en l'aplicació 401.06, «Transferències corrents de l'Administració de l'Estat. Subvencions finalistes. Àrea d'infraestructura pública i transport», per import de 7.500.000 euros.  
  
Segon  
Autoritzar una generació de crèdit en el pressupost de despeses, en l'aplicació 58.41.93.201.47.7 per import de 7.500.000 euros, que implica la inclusió d'una nova línia de subvenció de concessió directa, amb les dades descriptives que es detallen a continuació:  
  
Codi: S1729 Denominació: Ajudes per a contribuir a minimitzar l'impacte econòmic i social del Covid-19 en els lloguers d'habitatge habitual.  
Import: 7.500.000 Beneficiaris previstos: persones físiques.  
Mode de concessió  
Concessió directa, art. 168.1 c) Llei 1/2015.  
Decret 52/2020.  
Publicar dades: No Descripció i finalitat: contribuir a minimitzar l'impacte econòmic i social del Covid-19 en els lloguers d'habitatge habitual.  
Aportació Generalitat no condicionada: 0.  
Aportació Generalitat condicionada: 0.  
Aportació externa: I40106 Transferències corrents de l'Administració de l'Estat. Subvencions finalistes. Àrea d'infraestructura pública i transport. 7.500.000 euros.  
Total finançament afectat 7.500.000 euros.  
  
  
Tercer  
Com a conseqüència dels imports generats es modifiquen en la FP3 del programa 431.40, les dades relatives a l'aplicació d'ingressos 401.06, que queden establides en els termes següents:  
  
Codi ingressos Origen / desti del finançament Cap Línia Import  
401.06 Transferències corrents de l'Administració de l'Estat. Subvencions finalistes. Àrea d'infraestructura pública i transport 66.782.483  
 Transferències corrents de l'Estat 4 S8286 21.012.936  
 Pla estatal d- habitatge 2018-2021. 4 S1729 7.500.000  
  
  
València, 28 de maig de 2020.- El conseller d'Hisenda i Model Econòmic: Vicent Soler i Marco.